NETFLIX-SARJA
KAHDEKSAN VUOTTA KONSTANTINOPOLIN VALLOITUKSEN JÄLKEEN
Miksi?
Mehmed.
Mara-äiti, mitä teette täällä näin myöhään?
Etsin teitä.
Milloin viimeksi nukuitte?
Muutama päivä sitten.
En tiedä.
Mikä painaa mieltänne?
Näin Vlad Draculan.
Palatsin sisälläkö?
Ei.
Unissani.
Painajaisissani.
Tämä on hulluutta.
Miksi teet tämän?
Tuhosit perheeni.
Ei! Suojelin sinua kuin veljeä.
Valetta!
Olet vain ottanut minulta.
Ei enää!
Viha sokaisee sinut, Vlad.
Lähde nyt, niin säästän henkesi.
Sinut haudataan Valakiaan.
Kuolet yksin.
Suufit sanoivat, että uneni ovat näkyjä tulevasta.
Rukoilen, ettei tämä ole enne.
Kahdeksan vuotta Konstantinopolin valtauksen jälkeen -
Mehmediä ei sanota enää lapsisulttaaniksi.
Hän on nyt idän voimakkain hallitsija -
ja se, jota eniten pelätään lännessä.
Euroopalla oli hyvä syy olla huolissaan hänestä.
Hän toteutti profeetta Muhammedin ennustuksen.
Hän valloitti kaupungin, jota pidettiin valloittamattomana,
ja kukisti Rooman valtakunnan.
Hän alkaa miettiä alkuperäisen Rooman valtausta.
Mehmedin hovissa käyneet italialaiset kertoivat,
että hän halusi edetä yhtä pitkälle länteen -
kuin Aleksanteri Suuri oli edennyt itään.
Italia oli aina hänen listallaan.
Konstantinopolin valloituksen jälkeen Mehmed otti arvonimen Kayser-i Rum,
roomalaisten keisari, joten hänen aikomuksensa oli selvä.
Läntisten valloitusten edistämiseksi -
Mehmed kokosi vakoojaverkoston, joka toimi kaikissa Euroopan hoveissa.
Roomassa puhutaan,
että paavi valmistelee parhaillaan ristiretkeä teitä vastaan.
Hän kutsuu teitä Maailmanlopun punaiseksi lohikäärmeeksi.
Anokaa välittömästi armoa, liero.
Lapsellista pilkkaa mieheltä, jolla on typerä hattu.
Heidän kantansa on selvä.
Jos hyökkäätte Eurooppaan, koko kristikunta nousee teitä vastaan.
Kuten Konstantinopolissa.
Kuka mahtaa johtaa mahtavaa kristittyjen armeijaa?
Hunyadin kuoleman jälkeen ei ole ollut toista soturia.
Paavin korvaan kuiskuttaa muuan hallitsija.
Hän kehuu tietävänsä, miten ottomaanit voitetaan.
Tällä hallitsijalla on varmasti nimi.
Vlad Dracula.
Opetin Vladin taistelemaan pikkupoikana.
Hän on peloton, muttei tarpeeksi typerä aloittamaan sotaa.
Oletteko vahvistanut tiedot?
Suurvisiiri, nämä ovat vasta huhuja.
Prinssi Vlad kävi vastikään Budassa kuninkaan luona.
Prinssin pitäisi valita ystävänsä tarkemmin.
Vaikka Vlad kasvoi ottomaanien hovissa, hän on voivodi eli Valakian hallitsija.
Valakia oli ottomaanien vasallivaltio, joka sijaitsi Romanian alueella.
Se oli usein vaihtanut puolta ottomaanien ja unkarilaisten välillä.
Valakia oli vain pelinappula ottomaanien ja unkarilaisten käsissä.
Vlad Dracula on mielenkiintoinen hahmo kahden mahtivaltion välissä.
Ottomaanit painostavat Balkanin alueelta,
ja toiselta suunnalta Unkari, katolisen Euroopan sankari.
Draculasta halutaan puskuri ottomaanien suuntaan.
Vladia on vaikea hallita, mutta hän on silti tärkeä.
Hänellä uhkaillaan. Hän on bête noire.
Kun hänet päästää valloilleen, hänen sotaisa maineensa kiirii kauas.
Hän on aikakautensa peto.
Hän soti ottomaaneja, unkarilaisia ja moldavilaisia vastaan.
Hän soti kaikkia vastaan.
Romanialaisten mielestä Vlad on yksi historian suurimmista voivodeista.
Muille hän on Dracula, verenhimoinen vampyyri.
Joku 1800-luvulla elänyt irlantilainen kirjoitti ajanvietteekseen romaanin,
koska Vladilla oli tapana seivästää ihmisiä.
Vlad Dracula, joka tunnetaan myös nimellä Vlad Tepes, "Seivästäjä",
nousi Valakian valtaistuimelle vuonna 1456.
Hän surmasi edeltäjänsä kaksintaistelussa ja katkaisi kilpailijaltaan kaulan.
Vlad on verenhimoinen ja julma jopa keskiajan mittapuussa.
Hän kasvoi sotaisassa ympäristössä.
Vaikean kasvuympäristönsä seurauksena -
hänelle kehittyi synkeä luonne.
Valakian hallitsijaluokalla -
ja kuninkaantekijöillä, pajareilla, on käynnissä valtataistelu.
Dracula järjestää pääsiäisjuhlan,
jossa on tarkoitus hoitaa asia kerralla kuntoon.
Arvoisat maanmiehet,
vaimoni Anastasia ja minä juhlimme ilolla pääsiäistä kanssanne.
Aivan kuten Kristus nousi kuolleista,
on myös Dráculeşti-suvun onni noussut uuteen kukoistukseen,
ja synnyttänyt varakkaan ja itsenäisen Valakian.
Uusi päivä koittaa.
Unkarilaiset kunnioittavat meitä.
Emme maksa enää sulttaanin veroa.
Prinssi, olkaamme viisaita.
Käymme kauppaa ottomaanien kanssa, ja sulttaanin armeija suojelee meitä.
Nämä ovat juhlat.
Politiikan aika on toiste.
Myöhemmin.
Malja miehelleni prinssi Vladille.
Eläköön prinssi Vlad!
Jumalalle,
kohtalolle,
kauniille vaimolleni,
ja tietysti teille,
te juonittelevat siat.
Te olette Valakian vihollisia.
Kuinka unohtaisin, miten petitte isäni ja veljeni?
Lihoitte ja rikastuitte vihollisteni avulla.
Dimitrie, varmista, että vieraamme oppivat läksynsä.
Käskystä.
Pajarit vaimoineen vietiin ulos.
Heidät seivästettiin.
Valitettavasti tiedämme paljon kammottavista seivästystavoista.
Auttakaa! Annan vaikka sormukseni.
Se on hirvittävä teloitustapa.
Uhrin anukseen työnnetään seiväs, joka ei ole kovin terävä.
Ei!
Sitten se lyödään moukarilla niin syvälle, että sen pää tulee esiin hartiasta.
Mestaripyöveli -
osaa varoa tärkeitä elimiä.
Sitten seiväs isketään maahan ja uhri jätetään kuolemaan.
Vlad Seivästäjä oli mestaripyöveli.
Pääsiäisteurastuksessa oli totta se puoli,
että häntä vastaan luultavasti oli salaliitto.
Hän oli huomannut kilpailun ja juonet,
joiden tarkoitus oli surmata oikea hallitsija ja nostaa tilalle toinen.
Pajarit surmasivat Vladin isän.
He myös kiduttivat Vladin isoveljeä Mirceaa ja hautasivat hänet elävältä.
Vlad ei ollut hullu. Kyse oli politiikasta.
Niihin aikoihin Vlad sai lisänimen "Seivästäjä".
Nimi kuvasi häntä täsmälleen.
Teloitustapa on osa hänen hallitsijaidentiteettiään -
ja samalla kontrollimenetelmä.
Jos hän on koostaan huolimatta korttelin kovin kundi,
naapurin isot pojat jättävät hänet rauhaan.
Olkoon tämä varoitus vihollisillemme.
En polvistu kenenkään edessä.
Mätänevät ruumiit reunustivat Târgovişten tietä.
Vladin petturuudesta huhuttiin laajalti. Mehmed II ymmärsi uhmakkaan viestin.
Draculan lojaalius kasvinkumppaniaan kohtaan oli rapistumassa.
Mehmedin ja Vladin heikkeneviä välejä hiersi myös -
Draculan nuorempi veli Radu.
Hänkin kasvoi ottomaanien hovissa, ja oli yhä sulttaanin sisäpiirissä.
Sain huolestuttavia uutisia vakoojaltani.
Firenzeläisellä oli paljon asiaa.
Veljenne ylpeilee avoimesti, että hän osaa voittaa minut taistelussa.
Hänen huhutaan liittyvän unkarilaisten ristiretkeen.
Kuten isänne.
Vlad ei ole isäni kaltainen. -Vlad on vaarallisempi.
Elämä olisi helpompaa, jos te hallitsisitte Valakiaa.
Vlad on arvaamaton.
Te taas, Radu hyvä, olette… -Ennalta-arvattava.
Vlad pitää kerskailusta.
Se on vain puhetta.
Kenties.
Onko hän kirjoittanut?
Ei vähään aikaan.
Euroopassa kärsivällisyyttäni pidetään heikkoutena.
Se voi rohkaista tekoihin.
Niin ei saa käydä.
Vlad on unohtanut paikkansa.
En anna hänen estää suunnitelmiani lännessä.
Vlad vannoi teille valan, Mehmed.
Hän vain hakee huomiota. -Hän sai huomioni.
Hän istuu valtaistuimella, koska minä suojelen häntä.
Hän johtaa maataan minun luvallani.
Silti hän ei tule Istanbuliin vuosittaiselle verokäynnilleen.
Hän on ylpeä. -Samalla hän tapaa unkarilaisia.
Lähettilääni -
kutsuvat hänet Istanbuliin todistamaan, että hän on yhä liittolaiseni.
Odotan hänen tulevan heti.
Entä, jos hän kieltäytyy?
Se ei olisi viisasta.
Ei ollut hauska olla Vladin pikkuveli -
ja jäädä Mehmed II:sen ja Vlad Draculan väliin.
Radun asema ei ollut kovin hyvä.
Radu tunnettiin lempinimellä "Radu Komea".
Hän oli myös poliittisesti viisas.
Hän on vähän snobi, ja pitää ottomaanien tavoista,
mutta myös ylläpitää valakialaisuuttaan.
Oli varmasti vaikeaa jäädä kahden ison persoonan väliin.
Rakas veljeni, et ole vastannut kolmeen viimeiseen kirjeeseen.
Kirjoitan vielä kerran -
siinä toivossa, että kunnioitat lupaustasi -
ja palaat todelliseen kotiisi,
Valakiaan.
Meidän on aika tarttua aseisiin heitä vastaan,
joiden ikeessä olemme olleet jo liian pitkään.
Oma suku on kallein omaisuutemme.
Lojaalius on tärkeintä.
Ole valmis.
Rakkaudella, veljesi Vlad.
Vlad Draculan petoksen siemenet kylvettiin 20 vuotta aiemmin,
kun hänen isänsä, Vlad II, kutsuttiin Mehmedin isän,
sulttaani Murad II:sen kuultavaksi.
Huhujen mukaan Vlad II oli noussut ottomaaneja vastaan -
yhdessä unkarilaisten kanssa.
Sulttaani, pyydän anteeksi, että keskeytän metsästysretkenne.
Kiirehdin paikalle heti kutsun saatuani.
Olette ollut uskollinen ystävä ja liittolainen vuosien ajan.
Kunpa voisin sanoa samaa teistä,
Vlad Dracul.
Olen kuullut huhuja liittolaisuudestani unkarilaisten kanssa,
mutta ne ovat vain huhuja.
Unkarilaiset ovat käärmeitä. Heihin ei voi luottaa.
Jos sodin teitä vastaan,
lupaan surmata teidät kunnialla.
Kasvotusten.
En iske veistä selkään.
Teidän on uskottava minua.
Mitä takuita saan siitä, ettette luiki kotiin -
häntä koipien välissä,
ja liity vääräuskoisten riveihin minua vastaan?
Todisteeksi uskollisuudestani -
annan teille kalleimman omaisuuteni,
poikani Vladin ja Radun.
Isä, kuinka saatatte? -Hiljaa, poika!
Prinssi Vlad, prinssi Radu.
Sulttaanina -
otan teidät huostaani ja vangeikseni.
Tästä hetkestä eteenpäin olette uskollisia minulle -
ja minun jälkeeni pojalleni Mehmedille.
Jos isänne rikkoo valansa,
teidät teloitetaan.
Kiitos, sulttaani.
Kuninkaalliset panttivangit.
Kaksi nuorta poikaa vietiin kotoaan, vailla mitään yhteyttä omaan perheeseen,
ja jätettiin vierasmaalaiseen hoviin pantiksi isän toimista.
Heitä käytettiin pelinappuloina.
Palaan hakemaan teidät takaisin.
Peli on kauhea.
Se on täynnä traumaattisia tapahtumia.
Vlad on hyvä esimerkki siitä,
millaisen jäljen tällaiset tapahtumat jättävät.
Kaksi vuosikymmentä myöhemmin Mehmed, isänsä Murad II:n lailla,
joutuu taltuttamaan Dráculeşti-suvun kapinaa.
Hän lähettää lähettiläitä Valakian pääkaupunkiin -
hakemaan Vladia verolle.
Vasallivaltion johtajana Vladin piti olla lojaali ottomaaneille.
Hänen armeijansa tuli taistella ottomaanien rinnalla.
Ja mikä tärkeintä, hänen tuli maksaa vuosittainen vero.
Sillä tavoin sai elää rauhassa.
Tällaiselta kultakolikot näyttivät 1400-luvun lopulla.
Ne olivat pieniä ja puhdasta kultaa.
Vladin piti maksaa 2 000 kolikkoa vuosittain.
Hän ei selvästikään tehnyt niin,
koska Mehmedin lähettiläät vaativat -
10 000 kolikon maksua, eli viiden vuoden velkoja.
Se osoittaa, että ryhdyttyään Valakian hallitsijaksi -
Vlad ei ole maksanut verojaan.
Ongelmat Mehmedin kanssa ovat seurausta maksamattomuudesta.
Tervetuloa Târgovişteen.
Toivottavasti matkanne ei ollut liian pitkä.
Kiitos, prinssi Vlad.
Mehmed II, Valloittaja, kahden maan ja meren hallitsija,
Rooman keisari ja sulttaanien sulttaani lähettää tervehdyksensä.
Sulttaanien sulttaani -
ei lähettänyt teitä vain tuomaan herkkuja.
Prinssi Vlad, sulttaani pyytää…
Säästän vaivaa.
Mehmed haluaa, että tulen pääkaupunkiin, maksan velkani ja polvistun hänen eteensä.
Osoittaisitte lojaaliutenne. -Lojaalius toimii molempiin suuntiin.
Eikö niin?
Uskollisuuttanne epäillään.
Kyseenalaistatteko prinssin lojaaliuden? -Lepo.
Valtakuntani on käyttänyt varansa -
sulttaanin rajojen puolustamiseen, koska hänen seikkailujaan pelätään.
Valakian lippaat ovat tyhjät.
Olette vannonut maksavanne.
Se tehtiin selväksi, kun sulttaani salli teidän astua valtaan.
"Salli. "
Sulttaani on ollut ymmärtäväinen ystävyytenne vuoksi.
Meillä on ystäviä Euroopassakin.
Johtajia, joiden mielestä minun on aika saada sananvaltaa.
He kunnioittavat minua.
Puhutte kunniasta,
mutta kukaan teistä ei edes paljastanut päätään -
astuessaan hoviini.
Vietitte vuosia hovissamme.
Tiedätte, että kulttuurimme estää meitä riisumasta päähineitämme.
Olette nyt minun hovissani.
Prinssi… -Tämä on umpikuja.
Minä keksin ratkaisun.
Mehmed löytäköön uuden liittolaisen,
eikä teidän tarvitse enää koskaan nostaa hattua.
Viestintuojaa ei pahoinpidellä turkkilaisten traditiossa.
Lähettiläät ovat Mehmedin symboli.
Lähettilään pahoinpitely on Mehmedin itsensä pahoinpitelyä.
Vlad lähetti selvän sanoman Mehmedille.
Hän ei halunnut enää rauhaa, vaan sotaa.
Luuleeko hän, etten tee mitään?
Ette tehnyt mitään vuosiin. Annoitte hänen olla maksamatta.
Nyt hänellä on unkarilaisten ja paavin tuki.
Hän ei pelkää teitä.
Kohtelin häntä veljenä, kun hänen isänsä hylkäsi hänet.
Älkää ajatelko enää poikaa, joka ilmestyi ovellemme.
Häntä ei enää ole.
Poltatko katseellasi reikiä karttaan?
Gulbahar Hatun on Mehmedin puoliso -
ja hänen poikansa, prinssi Bayezid II:sen äiti.
Uusi sotaretkikö?
Lähetän isäsi Valakiaan.
Prinssi Vladin luo.
Se on siis totta.
Vlad on nyt unkarilaisten puolella.
Hamza Bey tuo Vladin rangaistavaksi.
Eikö joku muu voi mennä? -Isäsi on hurjin tuntemani soturi.
Hän tuntee Vladin paremmin kuin kukaan, jopa Radu.
Tiedän lähettiläistä.
Gulbahar, Hamza Bey palaa ajoissa Bayezidin syntymäpäiville.
Lupaan sen.
Ottomaanit päättivät, että paras tapa hoitaa asia -
on siepata Vlad ja tuoda hänet väkisin Istanbuliin.
Juoneen tarvitaan kaksi ottomaanien hovin avainhenkilöä.
Ensimmäinen on kreikkalainen Thomas, joka on juonen syötti.
Hän on vaaraton byrokraatti.
Thomas vierailee Vladin hovissa -
ja vakuuttaa Vladin siitä, että kannattaa puhua Mehmedille.
Vlad houkutellaan Valakian maaseudulle.
Juonen toisen osan hoitaa Hamza.
Hän on Mehmedin aseveli jo Konstantinopolin valloituksen ajoilta.
Hamza Bey, vanha ystäväni.
Tämäpä vasta yllätys.
Joidenkin lähteiden mukaan tarkoituksena oli siepata Vlad Dracula.
Sieppaus olisi ehkä tuonut hupia,
mutta sulttaanin puolesta elävänä tai kuolleena kävi yhtä hyvin.
Hamza Bey, prinssi, olemme kaikki vanhoja ystäviä.
Väärinkäsitys sulttaanin kanssa voidaan ratkaista helposti.
Väärinkäsityskö? -Niin.
Ei ole väärinkäsitystä.
Nyt ymmärrämme toisiamme,
opettaja.
Mehmed ehdotti tapaamista -
Giurgiussa hovin kirjurin Thomas Katabolinoksen kautta,
ja Hamzan, soturin kautta.
Se osoittaa, että molemmat osapuolet -
olivat valmiita hylkäämään rauhan ja käymään taistoon.
Vladilla on oma vakoojaverkostonsa.
Hän oli virittänyt ansan saalistajilleen.
Ansaan jäi arvokkaita vankeja,
etenkin Mehmedin aseveli Hamza.
Mitä sanoittekaan minulle, kun olin nuori?
Tunne vihollisesi kuin itsesi.
Olette typerys.
Mehmed ei jätä teitä rauhaan.
Ja minä odotan häntä.
Mutta mitä teille tehdään?
Petturi.
Lisää tämä kokoelmaan.
Nämä kaksi tulevat mukaan.
Tappakaa loput!
Vlad on tässä vaiheessa askeleen edellä.
Yllätettyään Hamza Beyn ja Thomas Katabolinoksen -
Vlad käynnistää hyökkäyksen ottomaanien alueille Bulgariaan.
Tuhannet miehet, naiset ja lapset saivat surmansa.
"Fatih sulttaani Mehmed, olen kuullut,
että halusitte minut puheillenne.
Valitettavasti minun on kieltäydyttävä.
Tästä päivästä eteenpäin olen vihollisenne.
Olette pelkuri, joka piileksii armeijan ja muurien takana kuin Konstantinus.
Jos haluatte valloittaa Euroopan, on voitettava minut.
Tiedämme molemmat, että se on loppunne. "
Vlad sanoi hyvin selvästi,
että kaikki sillat heidän välillään oli nyt poltettu,
ja Vlad toimisi omilla ehdoillaan.
Hän lähetti Hamza Beyn rukousnauhan.
Vlad maksaa tämän hengellään.
Hän ärsyttää tahallaan. -Ei, vaan uhkailee.
Sulttaani, antakaa minun johtaa armeijanne Valakiaan -
ja lyödä typeryksen pää poikki.
Minä johdan armeijaa palauttaakseni perheeni kunnian.
Prinssi Radu, ette ole koskaan johtanut armeijaa,
ja pelkään, että veri voi olla vettä sakeampaa.
Mitä tarkoitatte? -Sukunne piirteisiin kuuluu petturuus.
Riittää!
Minä johdan armeijaani.
Tämä on minun ja Vladin välillä.
Lähden Valakiaan,
ja ennen kuin surmaan hänet, valloitan hänen rakkaimpansa,
hänen pääkaupunkinsa, Târgovişten.
Kampanjanne Korintissa on yhä kesken.
Lähettäkää Mahmud pašša Valakiaan.
Mahmud pašša. -Sulttaani.
Prinssi Radu. -Sulttaani.
Ratsastatte rinnallani.
Kun Vlad mestataan, Radusta tulee Valakian hallitsija.
Mara-äiti, lähtekää Budaan.
Unkarilaiset kunnioittavat teitä. Haluan tietää heidän aikeensa.
Molemmat tietävät, että syttyy sota, mutta Mehmed alkaa myös tajuta,
että Valakia on vaikea valloitettava.
Maasto suosii puolustajaa.
Hän tietää myös, että Vlad Dracula on vahva vastustaja.
Sivujuonteena on häväisty kunnia sotaa edeltävissä teoissa.
Mehmed kokoaa valtavan armeijan,
lähes yhtä ison kuin Konstantinopolin valloitukseen.
Vihanpito Vlad Draculan kanssa on roihahtanut, eikä paluuta ole.
Samaan aikaan Unkarissa Seivästäjäruhtinas hakee tukea ainoalta sotilasmahdilta,
joka voi kilpailla ottomaanien kanssa taistelukentällä.
Ovatko nuo…? -Kyllä, kuningas Matias.
Surmaamieni turkkilaisten ja bulgaarien nenät ja korvat,
paitsi niitä, jotka poltin koteihinsa.
23 844.
Euroopassa tiedetään sodastanne ottomaaneja vastaan.
Tosin ei näin yksityiskohtaisesti.
Itse paavi on sanonut,
että ristiretkellä on tarve kaltaisenne miehen taidoille.
Osaatte taistella Mehmediä vastaan.
Luottakaa siihen, että tapan hänet.
Kuningas Matias,
Mehmedin raivo ei tunne rajoja.
Keväällä hän hyökkää koko mahdillaan.
Jos te ja mahtava armeijanne -
liitytte joukkoihini,
suuren turkkilaisen tappio on varma.
Kaikki aikanaan.
Lähetämme lähiviikkoina lähettilään kertomaan aikeemme.
Vlad kertoo selvin sanoin, mitä hän on tehnyt ottomaaneja vastaan.
Hän on mies paikallaan.
Sanojensa tueksi hän toi kaksi säkillistä neniä ja korvia.
Matias Corvinus käyttää Vlad Draculaa hyödykseen.
Sekä unkarilaiset että ottomaanit pitävät Vladia -
osana isompaa poliittista peliä.
Häntä käytetään kun hänestä on hyötyä, ja sitten hänet hylätään.
Isä, ota minut mukaasi.
Pääset kyllä pian sotaretkelle.
Olen harjoitellut janitsaarien kanssa. Miekkani on terävä.
Miekkasi voi olla terävä, muttet itse ole valmis.
Opiskele strategiaa ja taktiikkaa Aleksanteri Suurelta ja Caesarilta.
Bayezid, minulla on asiaa isällesi.
Onko isäni kuollut?
Uskomme, että hän on Vladin panttivankina.
Vlad on hirviö.
Miten hän oli sinulle kuin veli?
Lupaan palata Hamza Beyn kanssa.
Kun löydät Vladin, anna hänen kärsiä.
Mehmed suuntaa kohti Valakiaa huhtikuun 26. päivä vuonna 1462.
Yhden panttivangin kohtalo on jo selvä.
Ei hätää, Katabolinos pašša.
Sulttaaninne pelastaa teidät pian.
Vlad Dracula odottaa.
Tekstitys: Aino Tolme